ย่านชุมชนเก่า: ชุมชนบ้านหนองห้าง
ที่อยู่: ตำบลหนองห้าง อำเภอกุฉินารายณ์ จังหวัดกาฬสินธุ์ ภาคตะวันออกเฉียงเหนือ
ลักษณะสำคัญ: ชุมชนบ้านหนองห้าง เป็นชุมชนตั้งอยู่บนสภาพภูมิประเทศที่เป็นที่ราบ พื้นที่โดยรอบชุมชนเป็นพื้นที่เกษตรกรรม มีแหล่งน้ำธรรมชาติผ่านหลายสาย ทำให้เหมาะแก่การทำเกษตรกรรม เป็นชุมชนพักอาศัยกึ่งชนบท - เป็นชุมชนเกษตรกรรม และหัตถกรรมจักรสานไม้ไผ่ลายผ้าขิด ผลิตภัณฑ์ได้แก่ กระเตาะ กระติ๊บ กระเป๋า และภาชนะต่าง ๆ ลักษณะสังคมภายในชุมชนยังคงเป็นไปในลักษณะของวิถีชีวิตและวัฒนธรรมแบบชนบท เป็นชุมชนกลุ่มชาติพันธุ์ผู้ไท ที่มีความโดดเด่นเรื่องภาษา การแต่งกาย และการทำหัตถกรรมจักรสานไม้ไผ่